《题劳玉初劳山归去来图》
清代·郑孝胥

入山迹易穷，意不若入海。连峰上触天，此去通真宰。

我过劳山湾，惊浪没其趾。朝霞弄黛色，万变作奇采。

刺船久在望，竟莫窥首尾。来游欠登顶，惘惘如有待。

山灵刘公孙，危行俗所骇。曰归真殉道，异国友善士。

依山更讲学，欲使众知礼。相逢讶焉往，图卷表微旨。

大义犹未明，世难何时已。愿从劳劳山，蹈海觅不死。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。